विधेयक संख्याः
भुक्तानी तथा फर्स्यौट ऐन, 2075 लाई संशोधन गर्न बनेको विधेयक


2083
सङ्‍घीय संसद सचिवालय
सिंहदरबार, काठमाडौं।

उद्देश्य र कारण
मुलुकको समग्र भुक्तानी, समाशोधन तथा फर्स्यौट प्रणालीको विकास, विस्तार, प्रवर्धन, निगरानी तथा नियमन गर्ने उद्देश्यले भुक्तानी तथा फर्स्यौट ऐन, 2075 कार्यान्वयनमा रहेको छ। उक्त ऐनको कार्यान्वयनका क्रममा देखिएका व्यावहारिक जटिलताहरूलाई सम्बोधन गर्न सो ऐनमा प्रयुक्त केही शब्दहरूको परिभाषालाई थप स्पष्‍ट गर्न, सञ्‍चालक समितिमा रहने मनोनीत विज्ञ सदस्यको योग्यता तथा अनुभव सम्बन्धी मापदण्ड स्पष्‍ट गर्न, बैङ्‍क, वित्तीय संस्था र भुक्तानी सेवा प्रदायकले एजेन्ट नियुक्त गर्न सक्ने व्यवस्था गर्न, नेपालमा कारोबार गर्न अनुमतिपत्र प्राप्‍त विदेशी संस्थाको अनुमतिपत्र नवीकरण प्रक्रियालाई व्यवस्थित गर्न र नेपाल राष्‍ट्र बैङ्‍कले बैङ्‍क तथा वित्तीय संस्थाहरूलाई निश्‍चित ब्याजदरमा ऋण सुविधा उपलब्ध गराउन सक्ने लगायतका विषयहरु समावेश गरी ऐनलाई समयसापेक्ष बनाउन आवश्यक भएको हुँदा यो विधेयक तर्जुमा गरी सङ्‍घीय संसदमा पेश गरेको छु।
(डा. स्वर्णिम वाग्ले)
अर्थमन्त्री
सैद्धान्तिक अवधारणा
ऐन कार्यान्वयनको क्रममा देखिएका व्यावहारिक समस्या, अस्पष्‍ट प्रावधान तथा समयानुकूल सुधारको आवश्यकतालाई सम्बोधन गर्न भुक्तानी तथा फर्स्यौट ऐन, 2075 मा संशोधन आवश्यक भएको हुँदा ऐनद्वारा परिभाषित केही शब्दहरुलाई थप स्पष्‍ट गर्न, सञ्‍चालक समितिमा रहने मनोनीत विज्ञ सदस्यको योग्यता र अनुभवलाई स्पष्‍ट गर्न, बैङ्‍क वा वित्तीय संस्था र भुक्तानी सेवा प्रदायकले एजेन्ट नियुक्त गर्न सक्ने व्यवस्था गर्न, नेपालमा कारोवार गर्न अनुमतिपत्र प्राप्‍त विदेशी संस्थाको अनुमतिपत्र नवीकरणको प्रक्रिया उल्लेख गर्न, नेपाल राष्‍ट्र बैङ्‍कले बैङ्‍क तथा वित्तीय संस्थालाई निश्‍चित ब्याजदरमा ऋण सुविधा उपलब्ध गराउन सक्ने गरी तर्जुमा गरिएको “भुक्तानी तथा फर्स्यौट ऐन, 2075 लाई संशोधन गर्न बनेको विधेयक” लार्इ सङ्‍घीय संसदमा पेश गर्न नेपाल सरकार, मन्त्रिपरिषद्‍बाट मिति २०८३।०५।०३ मा स्वीकृति प्राप्‍त भएकोले यो विधेयक पेश गरिएको छ।   
(डा. स्वर्णिम वाग्ले)
अर्थमन्त्री
आर्थिक टिप्‍पणी
प्रस्तावित विधेयकमा उल्लिखित प्रावधानहरु हाल कार्यान्वयनमा रहेको भुक्तानी तथा फर्स्यौट ऐन, 2075 बमोजिम स्थापित संरचनाबाट सञ्‍चालन हुने हुँदा यो विधेयक ऐन बनी कार्यन्वयन हुँदा नेपाल सरकारलाई कुनै प्रकारको आर्थिक दायित्व पर्ने देखिँदैन। 
(डा. स्वर्णिम वाग्ले)
अर्थमन्त्री
प्रत्यायोजित व्यवस्थापन सम्बन्धी टिप्‍पणी
भुक्तानी तथा फर्स्यौट ऐन, 2075 लाई संशोधन गर्न बनेको विधेयकमा रहेको प्रत्यायोजित विधायन सम्बन्धी टिप्‍पणी देहाय बमोजिम रहेको छ :-
	क्र.
सं.
	दफा
	प्रत्यायोजित विधायनको कारण
	प्रत्यायोजित विधायन अन्तर्गत बनाइने कानूनको प्रकृति र सीमा
	प्रत्यायोजित विधायनबाट पर्ने प्रभाव

	1.
	दफा 6
	नेपालमा भुक्तानी सम्बन्धी कारोबार गर्न चाहने विदेशी संस्थाले अनुमतिपत्रको लागि निवेदन दिँदा पेश गर्नुपर्ने कागजात समय समयमा परिवर्तन गर्नुपर्ने हुनाले यस विषयलाई नियमावलीमा राख्‍न उपयुक्त हुने।
	नेपालमा भुक्तानी सम्बन्धी कारोबार गर्न चाहने विदेशी संस्थाले अनुमतिपत्रको लागि निवेदन दिँदा आवश्यक पर्ने कागजातको विवरण नियमावलीमा तोकिने।
	अनुमतिपत्रको लागि आवश्यक पर्ने कागजातहरुको विवरण तोकिई अनुमतिपत्र लिने प्रक्रियामा सहजता भएको हुने।

	2.
	दफा 29
	संस्थाहरु बीचको विवाद समाधान सम्बन्धी कार्यविधिगत विषय  नियमावलीमा राख्‍न उपयुक्त हुने।
	संस्थाहरु बीचको विवाद समाधानका प्रक्रिया नियमावलीमा तोकिने।
	विवाद समाधानको प्रक्रिया स्पष्‍ट भई विवाद समाधानमा सहजता भएको हुने।


(डा. स्वर्णिम वाग्ले)
अर्थमन्त्री

व्याख्यात्मक टिप्‍पणी
	क्र.
सं.
	विधेयक
को दफा
	व्याख्यात्मक टिप्‍पणी

	1.
	1
	ऐनको नाम र ऐन प्रारम्भ हुने मिति स्पष्‍ट रुपमा उल्लेख गरिएको छ।

	2.
	2
	मूल ऐनमा प्रयोग भएका शब्दलाई थप स्पष्‍ट पार्ने र सञ्‍चालक समितिको परिभाषा गर्ने गरी प्रस्ताव गरिएको छ।

	3.
	3 
	नेपाल सरकारबाट सञ्‍चालक समितिमा रहने गरी मनोनीत हुने विज्ञ सदस्यको योग्यता र अनुभवसम्बन्धी व्यवस्था प्रस्ताव गरिएको छ।

	4.
	4 
	ऐनमा प्रयुक्त शब्दहरुमा एकरुपता कायम गरी कानून तर्जुमाको दृष्‍टिकोणले मिलाउने गरी प्रस्ताव गरिएको छ।

	5.
	5
	बैङ्‍क, वित्तीय संस्था र भुक्तानी सेवा प्रदायकले एजेन्ट नियुक्त गर्न सक्ने व्यवस्था थप गर्न प्रस्ताव गरिएको छ।

	6.
	6
	विदेशमा स्थापना भई कम्तीमा दश वटा मुलुकमा भुक्तानी सम्बन्धी कारोबार गरिरहेको संस्थाले नेपाल राष्‍ट्र बैङ्‍कले निर्धारण गरेको योग्यता पुर्‍याएमा नेपालमा भुक्तानी सम्बन्धी कारोबार गर्न सक्ने व्यवस्था प्रस्ताव गरिएको छ।

	7.
	 7
	मूल ऐन बमोजिम कारोबार सञ्‍चालन गर्ने निकायलाई अनुमतिपत्र प्रदान गर्नु अघि गरिने स्थलगत अनुगमन सम्बन्धी विषयलाई स्पष्‍ट गर्न प्रस्ताव गरिएको छ।

	8.
	8
	यस दफामा मूल ऐन बमोजिम कारोबार सञ्‍चालन गर्ने निकायलाई अनुमतिपत्र प्रदान गर्न इन्कार गर्न सक्ने अवस्थाको प्रस्ताव गरिएको छ।

	9.
	9
	बैङ्‍क तथा वित्तीय संस्थालाई भुक्तानी तथा फर्स्यौट कारोबार सञ्‍चालन गर्न अलग्गै खाता खोल्नु नपर्ने व्यवस्था प्रस्ताव गरिएको छ।

	10.
	10
	यस दफामा मूल ऐन बमोजिमको कारोबारका लागि प्रदान गरिने अनुमतिपत्रको अवधि स्पष्‍ट गर्ने व्यवस्था प्रस्ताव गरिएको छ।

	11.
	11.
	बैङ्‍कले डिजिटल प्लेटफर्म वा सेवा सञ्‍चालन गर्ने डिजिटल वित्तीय सेवा प्रदायक संस्थालार्इ डिजिटल सेवा प्रदान गर्न स्वीकृति प्रदान गर्न सक्ने व्यवस्थाको प्रस्ताव गरिएको छ।

	12.
	12
	ऐनमा प्रयुक्त शब्दहरुको एकरुपता गर्ने गरी प्रस्ताव गरिएको छ।

	13.
	13
	बैङ्‍कले कुनै नयाँ प्रकृतिको भुक्तानी सेवाको सम्बन्धमा आवेदन माग गरी परीक्षणको लागि सेवा सञ्‍चालन गराउने विषय प्रस्ताव गरिएको छ।

	14.
	14
	ऐनमा प्रयुक्त शब्दहरुको एकरुपता ल्याउने गरी केही शब्दहरु खारेज गर्ने गरी प्रस्ताव गरिएको छ।

	15.
	15
	कार्यकारी प्रमुखको पदावधि अधिकतम चार वर्ष हुने गरी प्रस्ताव गरिएको छ।

	16.
	16
	1. ऐनमा प्रयुक्त शब्दहरूमा एकरुपता ल्याउने गरी प्रस्ताव गरिएको छ।

	17.
	17
	2. ऐनमा प्रयुक्त शब्दहरूमा एकरुपता ल्याउने गरी प्रस्ताव गरिएको छ।

	18.
	18
	3. ऐनमा प्रयुक्त शब्दहरूमा एकरुपता ल्याउने गरी प्रस्ताव गरिएको छ।

	19.
	19
	यस दफामा मूल ऐन बमोजिमको कारोबार गर्ने संस्थाको मौज्दातमा रहेको इ-मनीको मौज्दात समेत खुलार्इ विवरण पेश गर्नु पर्ने व्यवस्थाको प्रस्ताव गरिएको छ।

	20.
	20
	नेपाल राष्‍ट्र बैङ्‍कले तोके बमोजिम प्रविधि प्रदायक संस्थामा रहेको ग्राहक सम्बन्धी विवरण अन्य संस्थालाई उपलब्ध गराउने व्यवस्था प्रस्ताव गरिएको छ।

	21.
	21
	ऐनमा प्रयुक्त शब्दहरूमा एकरुपता ल्याउने गरी प्रस्ताव गरिएको छ।

	22.
	22
	भुक्तानीका उपकरणमा ड्राफ्टलाई समेत समावेश गर्न प्रस्ताव गरिएको छ।

	23.
	23
	ऐनमा प्रयुक्त शब्दहरूमा एकरुपता ल्याउने गरी प्रस्ताव गरिएको छ।

	24.
	24
	अन्तिम फर्स्यौट गर्ने प्रयोजनको लागि नेपाल राष्‍ट्र बैङ्‍कले बैङ्‍क तथा वित्तीय संस्थालाई निश्‍चित ब्याजदरमा ऋण सुविधा उपलब्ध गराउन सक्ने व्यवस्था थप गरी त्यस्तो रकम, प्रक्रिया, अवधि तथा ब्याजदर लगायतका विषयहरु बैङ्‍कले तोके बमोजिम हुने र कुनै संस्था दामासाहीमा परेमा यस ऐन बमोजिमको कारोबारको हस्तान्तरण तथा फर्स्यौट गरेपछि मात्र दामासाही सम्बन्धी प्रचलित कानून बमोजिमको व्यवस्था लागू हुने व्यवस्था यस दफामा प्रस्ताव गरिएको छ।

	25.
	25
	ऐनमा प्रयुक्त शब्दहरूमा एकरुपता ल्याउने गरी प्रस्ताव गरिएको छ।

	26.
	26
	ऐन अन्तर्गतका कसूरमा अवलम्वन गर्नु पर्ने कार्यविधिमा मुलुकी फौजदारी कार्यविधि संहिता, २०७४ हुने गरी प्रस्ताव गरिएको छ।

	27.
	27
	अनुमतिपत्र खारेज वा नवीकरण नभएको संस्थाको कारोबारको फरफारख सम्बन्धी व्यवस्था रहने गरी प्रस्ताव गरिएको छ।

	28.
	28
	ऐनमा प्रयुक्त शब्दहरूमा एकरुपता ल्याउने गरी प्रस्ताव गरिएको छ।

	29.
	29
	भुक्तानी कारोबारको सम्बन्धमा संस्थाहरूबीच उत्पन्‍न हुने विवाद समाधान सम्बन्धमा विवाद समाधान समिति रहने गरी प्रस्ताव गरिएको छ।

	30.
	30
	ऐनमा प्रयुक्त शब्दहरूमा एकरुपता ल्याउने गरी प्रस्ताव गरिएको छ।


(डा. स्वर्णिम वाग्ले)
अर्थमन्त्री

भुक्तानी तथा फर्स्यौट ऐन, २०७५ लाई संशोधन गर्न बनेको विधेयक
 प्रस्तावना : भुक्तानी तथा फर्स्यौट ऐन, २०७५ लाई संशोधन गर्न वाञ्छनीय भएकोले,


सङ्घीय संसद्‍ले यो ऐन बनाएको छ।
1. संक्षिप्‍त नाम र प्रारम्भ : (१) यस ऐनको नाम “भुक्तानी तथा फर्स्यौट (पहिलो संशोधन) ऐन, २०८३” रहेको छ।
(२) यो ऐन तुरुन्त प्रारम्भ हुनेछ।
2. भुक्तानी तथा फर्स्यौट ऐन, २०७५ को दफा २ मा संशोधन : भुक्तानी तथा फर्स्यौट ऐन, २०७५ (यसपछि "मूल ऐन" भनिएको) को दफा २ को,-
(1)
खण्ड (ठ) मा रहेका "संस्था र सेवाग्राही बीचमा" भन्‍ने शब्दहरू झिकिएका छन्। 
(२)
खण्ड (ड) पछि देहायको खण्ड (ड१) थपिएको छ :- 
“(ड१) “सञ्‍चालक समिति” भन्‍नाले दफा १७ बमोजिमको समिति सम्झनु पर्छ।”
3. मूल ऐनको दफा ३ मा संशोधन : मूल ऐनको दफा ३ को,-

(1) उपदफा (1) को,-

(क)
खण्ड (ग) झिकिएको छ। 
(ख)
खण्ड (च) पछि देहायको खण्ड (च१) थपिएको छ :- 
“(च1)  आर्थिक, मौद्रिक, बैङ्किङ, वित्तीय, व्यवस्थापन, सूचना प्रविधि
 वा वाणिज्य कानूनमा कम्तीमा स्नातकोत्तर तह उत्तीर्ण गरी
 सम्बन्धित क्षेत्रको कम्तीमा पाँच वर्षको अनुभव भएका विज्ञहरू
 मध्येबाट नेपाल सरकारले मनोनीत गरेको एक जना 

 - सदस्य”
(2) उपदफा (२) र (३) मा रहेका "खण्ड (ग)" भन्‍ने शब्दहरूको सट्‍टा "खण्ड (च१)" भन्‍ने शब्दहरू राखिएका छन्।
4. मूल ऐनको दफा ४ मा संशोधन : मूल ऐनको दफा ४ को,-
(१) खण्ड (ख) मा रहेका “कम्पनीहरू बीच” भन्‍ने शब्दहरूको सट्‍टा “संस्थाहरू बीच” भन्‍ने शब्दहरू राखिएका छन्।
(२) खण्ड (घ) मा रहेका "कम्पनी र सञ्‍चार सेवा प्रदायकलाई समय समयमा आवश्यक" भन्‍ने शब्दहरूको सट्‍टा "संस्था, सञ्‍चार सेवा प्रदायक वा भुक्तानी प्रणालीसँग सम्बन्धित संस्था वा निकायलाई" भन्‍ने शब्दहरू राखिएका छन्।
5. मूल ऐनको दफा 6 मा संशोधन : मूल ऐनको दफा 6 को उपदफा (३) को सट्‍टा देहायको उपदफा (३) राखिएको  छ :-
"(३) यस दफामा अन्यत्र जुनसुकै कुरा लेखिएको भए तापनि बैङ्‍क तथा वित्तीय संस्था वा भुक्तानी सेवा प्रदायक संस्थाले यस ऐनबमोजिम भुक्तानी सेवा सम्बन्धी काम गर्न एजेण्ट नियुक्त गर्न सक्नेछ।” 
6. मूल ऐनको दफा 8 मा संशोधन : मूल ऐनको दफा 8 को उपदफा (2) पछि देहायको उपदफा (3) थपिएको छ :- 

"(३) विदेशमा स्थापना भई अन्तराष्‍ट्रियस्तरमा भुक्तानी सम्बन्धी कारोबार गरिरहेको र बैङ्‍कले निर्धारण गरेको योग्यता पुगेको संस्थाले नेपालमा भुक्तानी सम्बन्धी कारोबार गर्न चाहेमा तोकिए बमोजिमको कागजात र दस्तुरसहित अनुमतिको लागि बैङ्‍कमा निवेदन दिन सक्नेछ।" 
7. मूल ऐनको दफा ९ मा संशोधन : मूल ऐनको दफा ९ को उपदफा (१) मा देहायको प्रतिबन्धात्मक वाक्यांश थपिएको छ :- 

“तर दफा ८ को उपदफा (३) बमोजिम प्राप्‍त भएको निवेदनको हकमा त्यस्तो स्थलगत निरीक्षण आवश्यक पर्ने छैन।”
8. मूल ऐनको दफा ११ मा संशोधन : मूल ऐनको दफा ११ को उपदफा (१) को खण्ड (क) पछि देहायको खण्ड (क१) थपिएको छ :-
"(क1) प्रस्तावित कारोबारको प्रकृति र व्यावसायिक योजना अनुमति माग गरिएको विषयसँग मिल्दो नदेखिएमा," 
9. मूल ऐनको दफा 12 मा संशोधन : मूल ऐनको दफा 12 को उपदफा (2) मा देहायको प्रतिबन्धात्मक वाक्यांश थपिएको छ :- 
"तर बैङ्‍क तथा वित्तीय संस्थाको हकमा त्यस्तो छुट्टै खाता खोल्न आवश्यक पर्ने छैन।" 
10. मूल ऐनको दफा 13 मा संशोधन : मूल ऐनको दफा 13 को,-
(1) उपदफा (1) को सट्‍टा देहायको उपदफा (१) राखिएको छ :- 
“(१) दफा ९ बमोजिम प्रदान गरिएको अनुमतिपत्रको अवधि पाँच वर्षको हुनेछ। 
तर यस ऐन बमोजिम बैङ्‍क तथा वित्तीय संस्थालाई अनुमतिपत्र प्रदान गर्दा अनुमतिको अवधि तोकिने छैन र त्यस्तो अनुमति सम्बन्धित बैङ्‍क तथा वित्तीय संस्थाको भुक्तानी सम्बन्धी कारोबार सम्बन्धमा प्रचलित कानून बमोजिम रोक लगाइएको वा अन्यथा भएकोमा बाहेक निरन्तर कायम रहेको मानिनेछ।" 
(2) उपदफा (६) पछि देहायको उपदफा (६क) थपिएको छ :-
"(६क) यस दफामा अन्यत्र जुनसुकै कुरा लेखिएको भए तापनि यस ऐनबमोजिम नेपालमा भुक्तानी सम्बन्धी कारोबार गर्न अनुमतिपत्र प्राप्‍त गरेको विदेशी संस्थाको अनुमतिपत्रको अवधि र नवीकरण सम्बन्धमा बैङ्‍कले छुट्टै अवधि र प्रक्रिया निर्धारण गर्न सक्नेछ।" 
11. मूल ऐनमा दफा 13क. थप : मूल ऐनको दफा 13 पछि देहायको दफा 13क. थपिएको छ :-

“13क. डिजिटल वित्तीय सेवा सञ्‍चालन सम्बन्धी व्यवस्था : (१) बैङ्‍कले गैर बैङ्‌किङ डिजिटल वित्तीय सेवा प्रदान गर्ने तथा डिजिटल वित्तीय सेवा वा कारोबारलाई सघाउ पुर्‍याउने अन्य डिजिटल प्लेटफर्म वा सेवा सञ्‍चालन गर्ने डिजिटल वित्तीय सेवा प्रदायक संस्थालार्इ त्यस्तो सेवा वा प्लेटफर्म विस्तार गर्न स्वीकृति प्रदान गर्न सक्नेछ।


(२) उपदफा (1) बमोजिम डिजिटल वित्तीय सेवा प्रदायक संस्थाको स्वीकृति तथा नियमन सम्बन्धी व्यवस्था बैङ्‍कले निर्धारण गरेबमोजिम हुनेछ।”
12. मूल ऐनको दफा 14 मा संशोधन : मूल ऐनको दफा 14 को दफा शिर्षक र ठाउँठाउँमा रहेका “भुक्तानी उपकरण” भन्‍ने शब्दहरूको सट्‍टा “भुक्तानी उपकरण वा सेवा” भन्‍ने शब्दहरू राखिएका छन्।
13. मूल ऐनमा दफा १६क. थप : मूल ऐनको दफा १६ पछि देहायको दफा १६क. थपिएको छ :-
“१६क. परीक्षणको लागि सेवा सञ्चालन गराउन सक्ने :  (१) यस परिच्छेदमा अन्यत्र जुनसुकै कुरा लेखिएको भए तापनि बैङ्‍कले कुनै नयाँ प्रकृतिको भुक्तानी सेवाको सम्बन्धमा आवेदन माग गरी परीक्षणको लागि सेवा सञ्‍चालन गराउन सक्नेछ।
(२) उपदफा (१) बमोजिमको परीक्षणको अवधि, सीमा र अन्य व्यवस्था बैङ्‍कले निर्धारण गरेबमोजिम हुनेछ।”
14. मूल ऐनको दफा 18 मा संशोधन : मूल ऐनको दफा 18 को उपदफा (1) मा रहेका “बैङ्‍कबाट भुक्तानी, समाशोधन तथा फर्स्यौटको सम्बन्धमा” भन्‍ने शब्दहरू झिकिएका छन्। 
15. मूल ऐनको दफा 19 मा संशोधन : मूल ऐनको दफा 19 को,-
(1) उपदफा (4) को सट्‍टा देहायको उपदफा (4) राखिएको छ :-
"(4) कार्यकारी प्रमुखको पदावधि बढीमा चार वर्षको हुनेछ र निज एक पटकका लागि पुनः नियुक्त हुन सक्नेछ।"
(2) उपदफा (५) मा रहेको "कम्पनीको" भन्‍ने शब्द झिकिएको छ।
16. मूल ऐनको दफा 21 मा संशोधन : मूल ऐनको दफा 21 मा रहेका "(वित्तीय) स्वीच र भुक्तानीद्वार (पेमेन्ट गेट वे)" भन्‍ने शब्दहरूको सट्‍टा "स्वीच" भन्‍ने शब्द राखिएको छ। 
17. मूल ऐनको दफा २४ मा संशोधन : मूल ऐनको दफा २४ को उपदफा (२) मा रहेको "कम्पनीले" भन्‍ने शब्दको सट्‍टा "संस्थाले" भन्‍ने शब्द राखिएको छ।
18. मूल ऐनको दफा २5 मा संशोधन : मूल ऐनको दफा २5 को उपदफा (2) मा रहेका "वित्तीय र समग्र भुक्तानी प्रणालीको" भन्‍ने शब्दहरूको सट्‍टा "आर्थिक तथा वित्तीय स्थितिको" भन्‍ने शब्दहरू राखिएका छन्। 
19. मूल ऐनको दफा २7 मा संशोधन : मूल ऐनको दफा २7 को खण्ड (ग) को सट्‍टा देहायको खण्ड (ग) राखिएको  छ :-
“(ग) संस्थाको बैङ्‍क र इ-मनीको मौज्दात,”
20. मूल ऐनको दफा २8 मा संशोधन : मूल ऐनको दफा २8 को,-

(1)
उपदफा (2) मा रहेको "संस्थाले" भन्‍ने शब्द पछि "सेवाग्राहीको व्यक्तिगत विवरणको गोपनीयता कायम गरी त्यस्तो" भन्‍ने शब्दहरू थपिएका छन्।
 (2)
उपदफा (3) को खण्ड (ग) पछि देहायको खण्ड (ग१) थपिएको छ :-
“(ग१) भुक्तानी सम्बन्धी प्रविधि वा प्रणाली विकास र सम्भारको सिलसिलामा सम्बन्धित प्रविधि प्रदायक संस्थालाई उपलब्ध गराएमा,
स्पष्‍टीकरण : यस खण्डको प्रयोजनको लागि “प्रविधि प्रदायक संस्था” भन्‍नाले संस्थालाई सूचना प्रविधिमा आधारित भुक्तानी कार्यसँग सम्बन्धित कुनै प्रविधि, प्रणाली वा सफ्टवेयर सम्बन्धी सेवा प्रदान गर्ने संस्था सम्झनु पर्छ।”
(३) उपदफा (३) पछि देहायको उपदफा (४) थपिएको छ :-
“(४) उपदफा (३) को खण्ड (ग१) बमोजिम प्रविधि प्रदायक संस्थालाई जानकारी, तथ्याङ्क, विवरण, सूचना वा अभिलेख उपलब्ध गराउँदा बैङ्‍कले निर्धारण गरेको मापदण्ड बमोजिम उपलब्ध गराउनु पर्नेछ।”
21. मूल ऐनको दफा ३० मा संशोधन : मूल ऐनको दफा ३० मा रहेको "कम्पनीले" भन्‍ने शब्दको सट्‍टा "संस्थाले" भन्‍ने शब्द राखिएको छ।
22. मूल ऐनको दफा 31 मा संशोधन : मूल ऐनको दफा 31 को उपदफा (1) को,-
(1)
खण्ड (छ) मा रहेको "(वालेट)" भन्‍ने शब्द झिकिएको छ। 
(2)
खण्ड (ज) पछि देहायको खण्ड (ज1) थपिएको   छ :-
"(ज1) ड्राफ्ट," 
23. मूल ऐनको दफा 32 मा संशोधन : मूल ऐनको दफा 32 को,- 
(1) 
उपदफा (1) मा रहेका "बैङ्‍क वा” भन्‍ने शब्दहरू झिकिएका छन्। 
(2) 
उपदफा (2) मा रहेका "बैङ्‍क वा” भन्‍ने शब्दहरू झिकी सोही उपदफाको स्पष्‍टीकरणमा रहेका "कम्पनीहरू बीच भएको कारोबारको बैङ्‍क मार्फत" भन्‍ने शब्दहरूको सट्‍टा "पक्षहरू बीच भएको कारोबारको" भन्‍ने शब्दहरू राखिएका छन्।
24. मूल ऐनको दफा 33 मा संशोधन : मूल ऐनको दफा 33 को उपदफा (7) पछि देहायका उपदफा (8) र (9) थपिएका छन् :-

"(८) बैङ्‍कले अन्तिम फर्स्यौट गर्ने प्रयोजनको लागि बैङ्‍क तथा वित्तीय संस्थालाई तरलता सुविधा उपलब्ध गराउन सक्नेछ र त्यस्तो तरलता सुविधाको रकम, अवधि, ब्याजदर र प्रक्रिया बैङ्‍कले निर्धारण गरेबमोजिम हुनेछ। 
(9) कुनै संस्था दामासाहीमा परेमा यस ऐन बमोजिमको कारोबारको हस्तान्तरण तथा फर्स्यौट गरेपछि मात्र दामासाही सम्बन्धी प्रचलित कानून बमोजिमको व्यवस्था लागू हुनेछ।" 
25. मूल ऐनको दफा ३5 मा संशोधन : मूल ऐनको दफा ३5 को उपदफा (2) मा रहेका "आदेशबमोजिम" भन्‍ने शब्दहरूको सट्‍टा "आदेशको उल्लङ्घन गर्ने वा" भन्‍ने शब्दहरू राखिएका छन्। 
26. मूल ऐनको दफा 38 मा संशोधन : मूल ऐनको दफा 38 मा रहेका "नेपाल सरकार वादी हुनेछ" भन्‍ने शब्दहरू पछि "र त्यस्तो मुद्दा मुलुकी फौजदारी कार्यविधि संहिता, २०७४ को अनुसूची-१ मा समावेश भएको मानिनेछ" भन्‍ने शब्दहरू थपिएका छन्। 
27. मूल ऐनमा दफा 4२क. थप : मूल ऐनको दफा ४२ पछि देहायको दफा ४२क. थपिएको छ :-
“४२क. अनुमतिपत्र खारेज वा नवीकरण नभएको संस्थाको कारोबारको फरफारख : (१) यस ऐनबमोजिम जारी भएको अनुमतिपत्र खारेज भएको वा दफा १३ बमोजिम नवीकरण नभएको संस्थाले ई-मनी बापतको रकम तिस दिनभित्र सम्बन्धित ग्राहकलाई बैङ्‍कले निर्धारण गरेको प्रक्रिया बमोजिम फिर्ता गर्नु पर्नेछ। 

(२) यस ऐनबमोजिम अनुमतिपत्र खारेज भएको संस्थाको खारेजी तथा सोको कारोबारको फरफारख प्रचलित कानूनबमोजिम हुनेछ।"
28. मूल ऐनको दफा 43 मा संशोधन : मूल ऐनको दफा 43 को,-

(1)
उपदफा (2) मा रहेका "बैङ्‍कको भुक्तानी प्रणाली विभागमा" भन्‍ने शब्दहरूको सट्‍टा "बैङ्‍कको गुनासो सुन्‍ने इकाइमा" भन्‍ने शब्दहरू राखिएका छन्।
 (2)
उपदफा (3) र (4) मा रहेको "बैङ्‍कले" भन्‍ने शब्दको सट्‍टा "बैङ्‍कको गुनासो सुन्‍ने इकाइले" भन्‍ने शब्दहरू राखिएका छन्। 
29. मूल ऐनको दफा 44 मा संशोधन : मूल ऐनको दफा 44 को सट्‍टा देहायको दफा 44 राखिएको छ :-
“44. संस्थाहरूबीचको विवादको समाधान : (१) यस ऐन बमोजिम हुने भुक्तानी कारोबारको सम्बन्धमा संस्थाहरूबीच कुनै विवाद उत्पन्‍न भएमा त्यस्तो विवाद आपसी सहमतिमा समाधान गर्नु पर्नेछ। 
 (2) उपदफा (१) बमोजिम विवादको समाधान हुन नसकेमा कुनै एक संस्थाले देहायको समिति समक्ष विवाद समाधानको लागि निवेदन दिन सक्नेछ :- 
(क)
बैङ्‍कको सम्बन्धित विभाग हेर्ने कार्यकारी निर्देशक     - अध्यक्ष

(ख) 
सहसचिव, अर्थ मन्त्रालय                         - सदस्य
(ग)
प्रमुख कार्यकारी अधिकृत वा प्रमुख, सम्बन्धित संस्था    - सदस्य
(घ)
बैङ्‍कको कानून महाशाखा प्रमुख                   - सदस्य          

(ङ) बैङ्‍कको भुक्तानी प्रणाली विभागको निर्देशक            - सदस्य-सचिव    
 (३) उपदफा (२) बमोजिम निवेदन परेमा विवाद समाधान समितिले पन्ध्र दिनभित्र सम्बन्धित अर्को पक्षलाई झिकाई सुनुवाइको मौका दिई विवादको समाधान गर्नु पर्नेछ। 
(४) उपदफा (३) बमोजिम विवाद समाधान समितिले गरेको निर्णय अन्तिम हुनेछ।
(५) विवाद समाधान समितिको सचिवालयको काम बैङ्‍कको भुक्तानी प्रणाली विभागले गर्नेछ।
(६) संस्थाहरू बीचको विवाद समाधान सम्बन्धी अन्य प्रक्रिया तोकिए बमोजिम हुनेछ।”
30. मूल ऐनको दफा 4५ मा संशोधन : मूल ऐनको दफा 4५ को,-
(1) दफा शिर्षक र उपदफा (१) मा रहेका “निर्देशन दिन” भन्‍ने शब्दहरूको सट्‍टा “निर्देशन दिन वा आदेश जारी गर्न” भन्‍ने शब्दहरू राखिएका छन्।
(2) उपदफा (२) मा रहेका “बैङ्‍कले दिएको निर्देशन” भन्‍ने शब्दहरूको सट्‍टा “बैङ्‍कले दिएको निर्देशन वा जारी गरेको आदेश” भन्‍ने शब्दहरू राखिएका छन्।
भुक्तानी तथा फर्स्यौट ऐन, २०७५ लाई संशोधन गर्न बनेको विधेयकको
तीन महले विवरण
	क्र.
सं.
	दफा
/उपदफा
	हालको कानूनी व्यवस्था
	संशोधनका लागि प्रस्तावित कानूनी व्यवस्था
	संशोधन गर्नुपर्नाको कारण

	1.
	दफा २ को खण्ड (ठ)
	(ठ) “भुक्तानी सेवा प्रदायक” भन्‍नाले सेवाग्राहीलाई भुक्तानी सम्बन्धी सेवा दिने संस्था सम्झनु पर्छ र सो शब्दले संस्था र सेवाग्राही बीचमा वस्तु, सेवा, सम्पत्ति वा अन्य दायित्व बापतको रकम भुक्तानी गर्ने, स्वदेश तथा विदेशमा रकम स्थानान्तरण (ट्रान्सफर) गर्ने वा विद्युतीय माध्यमबाट भुक्तानी कारोबार सञ्‍चालन गर्ने संस्थालाई समेत जनाउँछ।
	दफा 2 को खण्ड (ठ) मा रहेका "संस्था र सेवाग्राही बीचमा" भन्‍ने शब्दहरू झिकिएका छन्। 

	“संस्था र सेवाग्राही बीचमा” भन्‍ने शब्दावलीले भुक्तानी प्रकृयालार्इ सीमित बनाएकोले सो व्यवस्थालाई हटाउन आवश्यक भएको।

	२.
	दफा 2 को खण्ड (ड) पछि खण्ड (ड1) थप।
	नभएको।
	खण्ड (ड) पछि देहायको खण्ड (ड1) थपिएको छ :- 
    “(ड१) “सञ्‍चालक समिति” भन्‍नाले दफा १७ बमोजिमको समिति सम्झनु पर्छ।”
	 ऐनको ठाउँ ठाउँमा उद्धहरण सहजताको लागि सञ्‍चालक समिति भन्‍ने पदावलि प्रयोग भएको हुँदा सञ्‍चालक समितिको विषय समेत परिभाषा खण्ड राख्‍न आवश्यक भएको।

	३.
	दफा ३ को
उपदफा (१) को खण्ड (ग)

	(ग) नेपाल सरकारबाट मनोनीत तोकिएको योग्यता पुगेको एक जना वित्त - सदस्य

	दफा 3 को उपदफा (1) को (क) खण्ड (ग) झिकिएको छ।

	नेपाल सरकारबाट मनोनीत विज्ञ सदस्यको योग्यता र अनुभवसम्बन्धी  व्यवस्था उल्लेख  गरी वरियताक्रम समेत मिलाइ अर्को खण्डमा व्यवस्था गरिएको हुँदा यहाँ राख्‍न आवश्यक नभएको।

	४.
	दफा ३ को
उपदफा (१) को खण्ड (च) पछि खण्ड (च1) थप।
	नभएको।
	दफा 3 को उपदफा (1) को खण्ड (च) पछि देहायको खण्ड (च1) थपिएको छ।
 (च1)
आर्थिक, मौद्रिक, बैँकिङ्ग, वित्तीय, व्यवस्थापन, सूचना प्रविधि वा वाणिज्य कानूनमा कम्तीमा स्नातकोत्तर तह उत्तीर्ण गरी सम्बन्धित क्षेत्रको कम्तीमा पाँच वर्षको अनुभव भएका विज्ञहरु मध्येबाट नेपाल सरकारले मनोनीत गरेको एकजना - सदस्य
	

	५.
	दफा 3 को उपदफा (२) र (३)
	(२) उपदफा (१) को खण्ड (ग) बमोजिमको सदस्यको पदावधि दुई वर्षको हुनेछ।
(३)  उपदफा (२) मा जुनसुकै कुरा लेखिएको भए तापनि उपदफा (१) को खण्ड (ग) बमोजिम मनोनित सदस्यले आफ्नो पद अनुसारको काम नगरेमा नेपाल सरकारले निजलाई हटाउन सक्नेछ।
	(2) उपदफा (2) र (३) मा रहेका "खण्ड (ग)" भन्‍ने शब्दहरूको सट्‍टा "खण्ड (च१)" भन्‍ने शब्दहरू राखिएका छन्।
	कानून तर्जुमाको दृष्‍टिकोणबाट मिलाउन आवश्यक भएको।

	६.

	दफा ४ को खण्ड (ख)    
	(ख) भुक्तानी प्रणालीसँग सम्बन्धित कम्पनीहरु बीच समन्वय गर्ने, गराउने
	खण्ड (ख) मा रहेका “कम्पनीहरू बीच” भन्‍ने शब्दहरूको सट्‍टा “संस्थाहरू बीच” भन्‍ने शब्दहरू राखिएका छन्।

	कम्पनीको सट्‍टा संस्था राखी कानूनी रुपले स्पष्‍ट गर्न आवश्यक भएको।

	७.
	दफा ४ को  खण्ड (घ)
	(घ) 
भुक्तानी प्रणालीसँग सम्बन्धित काम कारबाहीलाई सुरक्षित र व्यवस्थित गर्ने सम्बन्धमा कम्पनी र सञ्‍चार सेवा प्रदायकलाई समय समयमा आवश्यक निर्देशन दिने,


	खण्ड (घ) मा रहेका "कम्पनी र सञ्‍चार सेवा प्रदायकलाई समय समयमा आवश्यक" भन्‍ने शब्दहरूको सट्‍टा "संस्था, सञ्‍चार सेवा प्रदायक वा भुक्तानी प्रणालीसँग सम्बन्धित संस्था वा निकायलाई" भन्‍ने शब्दहरू राखिएका छन्।

	परिभाषा खण्डमा संस्थाको परिभाषा गरिएकोले खण्ड (घ) मा कम्पनीको सट्‍टा संस्था भन्‍ने शब्दावली प्रयोग गर्न उपयुक्त हुने र सम्बन्धित सरकारी निकाय तथा इजाजतपत्रप्राप्‍त संस्था समेतलाई भुक्तानी प्रणाली सम्बन्धी नीतिगत व्यवस्था कार्यान्वयन गर्ने दायरामा ल्याउन आवश्यक रहेको।

	८.
	दफा ६ को उपदफा (३)
	(३) यस दफामा अन्यत्र जुनसुकै कुरा लेखिएको भए तापनि बैङ्‍क तथा वित्तीय संस्था र भुक्तानी सेवा प्रदायक संस्थाले यस ऐन बमोजिम भुक्तानी सेवा प्रदायकको रूपमा काम गर्न को लागि अर्को कुनै कम्पनी स्थापना गर्न वा अन्य कम्पनीसँग सम्झौता गरी त्यस्तो सेवा दिन वा त्यस्तो कार्यको लागि एजेण्ट नियुक्त गर्न सक्नेछ।
	दफा 6 को उपदफा (३) को सट्‍टा देहायको उपदफा (३) राखिएको छ :-
"(३) यस दफामा अन्यत्र जुनसुकै कुरा लेखिएको भए तापनि बैङ्‍क तथा वित्तीय संस्था वा भुक्तानी सेवा प्रदायक संस्थाले यस ऐनबमोजिम भुक्तानी सेवा सम्बन्धी काम गर्न एजेण्ट नियुक्त गर्न सक्नेछ।” 
	बैङ्‍क, वित्तीय संस्था र भुक्तानी सेवा प्रदायकले एजेन्ट नियुक्त गर्न सक्ने व्यवस्था गरी भुक्तानी प्रणालीलाई प्रभावकारी बनाउन आवश्यक भएको।

	९.
	दफा ८ को उपदफा (2) पछि उपदफा (३)  थप।   
	नभएको।
	दफा 8 को उपदफा (2) पछि देहायको उपदफा (3) थपिएको छ :- 

“(३) विदेशमा स्थापना भई अन्तर्राष्‍ट्रियस्तरमा भुक्तानी सम्बन्धी कारोबार गरिरहेको र बैङ्‍कले निर्धारण गरेको योग्यता पुगेको संस्थाले नेपालमा भुक्तानी सम्बन्धी कारोबार गर्न चाहेमा तोकिए बमोजिमको कागजात र दस्तुरसहित अनुमतिको लागि बैङ्‍कमा निवेदन दिन सक्नेछ।” 
	भुक्तानी सेवा तथा प्रणालीको अनुमति दिने राष्‍ट्र बैङ्‍कको अनुमति नीतिसँग तादाम्यता कायम गरी अनुमति प्रक्रियालाई थप व्यवस्थित गर्न आवश्यक भएको। 

	१०.
	दफा 9 को उपदफा (१) मा प्रतिवन्धात्मक वाक्यांश थप।
	नभएको।
	दफा ९ को उपदफा (१) मा देहायको प्रतिबन्धात्मक वाक्यांश थपिएको छ :-
 “तर दफा 8 को उपदफा (३) बमोजिम प्राप्‍त भएको निवेदनको हकमा त्यस्तो स्थलगत निरीक्षण आवश्यक पर्नेछैन।”
	कार्यगत प्रक्रियालाई सहज बनाउन आवश्यक भएको।

	११.
	दफा ११ को उपदफा (१)  को खण्ड (क) पछि (क१) थप।
	नभएको।
	दफा ११ को उपदफा (१) को खण्ड (क) पछि देहायको खण्ड (क१) थपिएको छ :- 
(क1) प्रस्तावित कारोबारको प्रकृति र व्यावसायिक योजना अनुमति माग गरिएको विषयसँग मिल्दो नदेखिएमा, 
	कारोबारको प्रकृति र व्यावसायिक योजनालाई समेत भुक्तानी सेवा तथा प्रणालीको अनुमति दिने मापदण्डमा समावेश गर्न उपयुक्त हुने भएको।

	१२.
	दफा १२ को उपदफा (2) मा प्रतिबन्धात्क वाक्यांश थप।  
	नभएको।


	दफा 12 को उपदफा (2) मा देहायको प्रतिबन्धात्मक वाक्यांश थपिएको छ :-
   “तर बैङ्‍क तथा वित्तीय संस्थाको हकमा त्यस्तो छुट्टै खाता खोल्न आवश्यक पर्ने छैन।”

	बैङ्‍क तथा वित्तीय संस्थाले भुक्तानी तथा फर्स्यौट कारोबार सञ्‍चालन गर्न आफ्नै संस्थामा छुट्‍टै खाता खोली सेटलमेण्ट गर्न आवश्यक नभएको। 

	१३.
	दफा १३ को उपदफा (१)

	(१) यस ऐन बमोजिम नवीकरण गरेकोमा बाहेक दफा ९ बमोजिम प्रदान गरिएको अनुमतिपत्रको अवधि पाँच वर्षको हुनेछ। 

	दफा १३ को उपदफा (1) को सट्‍टा देहायको उपदफा (१) राखिएको छ :- 
“(१) दफा ९ बमोजिम प्रदान गरिएको अनुमतिपत्रको अवधि पाँच वर्षको हुनेछ। 
    तर यस ऐन बमोजिम बैङ्‍क तथा वित्तीय संस्थालाई अनुमतिपत्र प्रदान गर्दा अनुमतिको अवधि तोकिने छैन र त्यस्तो अनुमति सम्बन्धित बैङ्‍क तथा वित्तीय संस्थाको भुक्तानी सम्बन्धी कारोबार सम्बन्धमा प्रचलित कानून बमोजिम रोक लगाइएको वा अन्यथा भएकोमा बाहेक निरन्तर कायम रहेको मानिनेछ।" 
	बैङ्‍क तथा वित्तीय संस्थाको हकमा  अनुमतिपत्रको नवीकरण गर्नु नपर्ने विशेष व्यवस्था गर्न आवश्यक भएको।

	१४.
	दफा १३ को उपदफा (6)   पछि उपदफा (6क) थप।   

	नभएको।
	दफा १३ को उपदफा (६) पछि देहायको उपदफा (६क) थपिएको  छ :-
"(६क) यस दफामा अन्यत्र जुनसुकै कुरा लेखिएको भए तापनि यस ऐनबमोजिम नेपालमा भुक्तानी सम्बन्धी कारोबार गर्न अनुमतिपत्र प्राप्‍त गरेको विदेशी संस्थाको अनुमतिपत्रको अवधि र नवीकरण सम्बन्धमा बैङ्‍कले छुट्टै अवधि र प्रक्रिया निर्धारण गर्न सक्नेछ।"
	विदेशमा स्थापना भई नेपालमा कारोवार गर्न अनुमतिपत्र नवीकरण गर्ने सम्बन्धमा व्यवस्था गर्न आवश्यक भएको।

	1५.
	दफा 13 पछि दफा 13क. थप।
	नभएको।
	दफा १३ पछि देहायको दफा १३क. थपिएको छ :-
31. “13क. डिजिटल वित्तीय सेवा सञ्‍चालनसम्बन्धी व्यवस्था : (१) बैङ्‍कले गैर बैङ्‌किङ डिजिटल वित्तीय सेवा प्रदान गर्ने तथा डिजिटल वित्तीय सेवा वा कारोबारलाई सघाउ पुर्‍याउने अन्य डिजिटल प्लेटफर्म वा सेवा सञ्‍चालन गर्ने डिजिटल वित्तीय सेवा प्रदायक संस्थालार्इ त्यस्तो सेवा वा प्लेटफर्म विस्तार गर्न स्वीकृति प्रदान गर्न सक्नेछ।


(२) उपदफा (1) बमोजिम डिजिटल वित्तीय सेवा प्रदायक संस्थाको स्वीकृति तथा नियमन सम्बन्धी व्यवस्था बैङ्‍कले निर्धारण गरेबमोजिम हुनेछ।”
	बैङ्‍कले डिजिटल प्लेटफर्म वा सेवा सञ्‍चालन गर्ने डिजिटल वित्तीय सेवा प्रदायक संस्थालार्इ डिजिटल सेवा प्रदान गरी त्यस्ता संस्थाबाट प्रदान गरिने सेवालाई प्रभावकारी बनाउन आवश्यक भएको।

	1६.
	दफा १४
	१४.
भुक्तानी उपकरण थप गर्न वा खारेज गर्न निवेदन दिनु पर्ने : (1) संस्थाले यस ऐन बमोजिम प्राप्‍त गरेको अनुमतिपत्रमा उल्लेख नभएको कुनै भुक्तानी उपकरण थप गर्न वा कायम रहेको कुनै भुक्तानी उपकरण खारेज गर्न चाहेमा बैङ्‍क समक्ष तोकिए बमोजिम निवेदन दिनु पर्नेछ।
(२) उपदफा (१) बमोजिम प्राप्त निवेदन देहायको आधारमा जाँचबुझ गर्दा कुनै भुक्तानी उपकरण थप गर्न वा कायम रहेको भुक्तानी उपकरण खारेज गर्न उपयुक्त देखिएमा बैङ्‍कले त्यस्तो भुक्तानी उपकरण थप गर्न वा खारेज गर्न सम्बन्धित संस्थालाई अनुमति दिन सक्नेछ :-

	दफा 14 को दफा शीर्षक र ठाउँठाउँमा रहेका “भुक्तानी उपकरण” भन्‍ने शब्दहरूको सट्‍टा “भुक्तानी उपकरण वा सेवा” भन्‍ने शब्दहरू राखिएका छन्।

	भुक्तानी सेवा प्रदायक वा सञ्‍चालकले उपकरण मात्र नभर्इ सेवाको प्रकार समेत समयसापेक्ष रुपमा थप गर्न वा खारेज गर्न निवेदन दिनुपर्ने व्यवस्था गर्न आवश्यक भएको।  

	1७.
	दफा 16 पछि दफा 16क. थप।
	नभएको
	दफा 16 पछि देहायको दफा 16क. थपिएको छ :-

 “१६क. परीक्षणको लागि सेवा सञ्‍चालन गराउन सक्ने :  (१) यस परिच्छेदमा अन्यत्र जुनसुकै कुरा लेखिएको भए तापनि बैङ्‍कले कुनै नयाँ प्रकृतिको भुक्तानी सेवाको सम्बन्धमा आवेदन माग गरी परीक्षणको लागि सेवा सञ्‍चालन गराउन सक्नेछ।
(२) उपदफा (१) बमोजिमको परीक्षणको अवधि, सीमा र अन्य व्यवस्था बैङ्‍कले निर्धारण गरेबमोजिम हुनेछ।”
	बैङ्‍कले कुनै नयाँ प्रकृतिको भुक्तानी सेवाको सम्बन्धमा आवेदन माग गरी परीक्षणको लागि सेवा सञ्‍चालन गराउन सक्ने व्यवस्था गर्न आवश्यक भएको।

	1८.
	दफा १८  को उपदफा (१)  
	 (१) संस्थाको साधारण सभाबाट हुने काम बाहेक बैङ्‍कबाट भुक्तानी, समाशोधन तथा फर्स्यौटको सम्बन्धमा यस ऐन, प्रचलित कानून, प्रबन्धपत्र र नियमावलीको अधीनमा रही संस्थाले गर्नु पर्ने सम्पूर्ण काम, कर्तव्य र अधिकार सञ्‍चालक समितिमा निहित रहनेछ। 
	दफा 18 को उपदफा (1) मा रहेका “बैङ्‍कबाट भुक्तानी, समाशोधन तथा फर्स्यौटको सम्बन्धमा” भन्‍ने शब्दहरू झिकिएका छन्। 

	सम्पूर्ण काम, कर्तव्य र अधिकारलार्इ  प्रचलित कानूनको दायराभित्र ल्याउने जिम्मेवारी सञ्‍चालक समितिलाई दिन आवश्यक भएको।

	1९.
	दफा १९ को उपदफा (४)  
	(४) कार्यकारी प्रमुखको पदावधि सामान्यतयाः चार वर्षको हुनेछ र निज पुनः नियुक्त हुन सक्नेछ।

	दफा १९ को उपदफा (4) को सट्‍टा देहायको उपदफा (4) राखिएको छ :-
(४) कार्यकारी प्रमुखको पदावधि बढीमा चार वर्षको हुनेछ र निज एक पटकका लागि पुनः नियुक्त हुन सक्नेछ।
	सामान्यतया भन्‍ने शब्दावलीले कार्यकारी प्रमुखको पदावधिको अधिकतम अवधि स्पष्‍ट नभएकोले स्पष्‍ट गर्न आवश्यक भएको।

	२०.
	दफा १९ को उपदफा (5)
	(५) कार्यकारी प्रमुखको पारिश्रमिक,  सेवाका शर्त तथा अन्य सुविधा कम्पनीको सञ्‍चालक समितिले निर्धारण गरे बमोजिम हुनेछ।
	दफा १९ को उपदफा (५) मा रहेको "कम्पनीको" भन्‍ने शब्द झिकिएको छ।
	कानून तर्जुमाको दृष्‍टिकोणले मिलाउन आवश्यक भएको।

	२1.
	दफा २१
	२१.
संस्था आबद्ध हुनु पर्नेः प्रत्येक संस्था र त्यस्तो संस्थाले जारी गरेको भुक्तानी उपकरण बैङ्‍कले निर्धारण गरेको प्रक्रिया बमोजिम राष्ट्रिय भुक्तानी (वित्तीय) स्वीच र भुक्तानीद्वार (पेमेन्ट गेट वे) मा आबद्ध हुनु पर्नेछ।
	दफा 21 मा रहेका "(वित्तीय) स्वीच र भुक्तानीद्वार (पेमेन्ट गेट वे)" भन्‍ने शब्दहरूको सट्‍टा "स्वीच" भन्‍ने शब्द राखिएको छ। 

	भुक्तानी स्वीचले नै भुक्तानीद्वारको (पेमेन्ट गेट वे) को काम समेत समेट्ने भएको। 

	२२.
	दफा 24 को उपदफा (2)
	(२) कम्पनीले कुनै कारणले ग्राहकको कारोबारको दायित्व भुक्तानी गर्न नसकेको अवस्थामा सोको फर्स्यौट गर्ने दायित्व सेटलमेण्‍ट बैङ्‍कको हुनेछ।
	दफा २४ को उपदफा (२) मा रहेको "कम्पनीले" भन्‍ने शब्दको सट्‍टा "संस्थाले" भन्‍ने शब्द राखिएको छ।
	कम्पनीको सट्‍टा संस्था राखी कानूनी व्यवस्थालाई स्पष्‍ट गर्न आवश्यक भएको।

	२३.
	दफा २५ को उपदफा (२)
	(२) संस्थाले प्रत्येक आर्थिक वर्ष समाप्त भएको चार महिनाभित्र अनिवार्य रुपमा आफ्नो वित्तीय र समग्र भुक्तानी प्रणालीको लेखापरीक्षण गराउनु पर्नेछ।

	दफा २५ को उपदफा (2) मा रहेका "वित्तीय र समग्र भुक्तानी प्रणालीको" भन्‍ने शब्दहरूको सट्‍टा "आर्थिक तथा वित्तीय स्थितिको" भन्‍ने शब्दहरू राखिएका छन्। 

	संस्थाले आफ्नो भुक्तानी प्रणालीको मात्र नभर्इ सम्पूर्ण आर्थिक तथा वित्तीय कारोवारको अनिवार्य रुपमा लेखापरीक्षण गराउन आवश्यक भएको। 

	२४.
	दफा २७ को खण्ड (ग)
	(ग) 
संस्थाको बैङ्‍क मौज्दात,


	दफा 27 को खण्ड (ग) को सट्‍टा देहायको खण्ड (ग) राखिएको छ :-

“(ग) 
संस्थाको बैङ्‍क तथा इ-मनीको मौज्दात,”
	संस्थाको मौज्दातमा रहेको इ-मनीको मौज्दातलार्इ समेत खुलार्इ विवरण पेश गर्नुपर्ने व्यवस्था राख्‍न  आवश्यक भएको।

	२५.
	दफा २८ को उपदफा (२)

	(२) संस्थाले संस्था र सेवाग्राही बीचको सम्बन्ध, संस्थाको हिसाब किताब, बहीखाता, स्रेस्ता र लेखाको विवरण सम्बन्धित व्यक्ति बाहेक अन्य कसैलाई उपलब्ध गराउनु हुँदैन।
	दफा २८ को उपदफा (2) मा रहेको "संस्थाले" भन्‍ने शब्द पछि "सेवाग्राहीको व्यक्तिगत विवरणको गोपनीयता कायम गरी त्यस्तो" भन्‍ने शब्दहरू थपिएका छन्।
	सेवाग्राहीको व्यक्तिगत विवरणको सुरक्षा गर्ने र  गोपनीयता कायम गर्नुपर्ने दायित्व सम्बन्धित संस्थाको  हुने भएको।

	२६.
	दफा २८ को उपदफा (3) को खण्ड (ग) पछि खण्ड (ग1) थप।

	नभएको।
	दफा २८ को उपदफा (3) को खण्ड (ग) पछि देहायको खण्ड (ग१) थपिएको छ :-
“(ग१) भुक्तानी सम्बन्धी प्रविधि वा प्रणाली विकास र सम्भारको सिलसिलामा सम्बन्धित प्रविधि प्रदायक संस्थालाई उपलब्ध गराएमा,
स्पष्‍टीकरण : यस खण्डको प्रयोजनको लागि “प्रविधि प्रदायक संस्था” भन्‍नाले संस्थालाई सूचना प्रविधिमा आधारित भुक्तानी कार्यसँग सम्बन्धित कुनै प्रविधि, प्रणाली वा सफ्टवेयर सम्बन्धी सेवा प्रदान गर्ने संस्था सम्झनु पर्छ।”
	भुक्तानी सम्बन्धी प्रविधि वा प्रणाली विकास र सम्भारको सिलसिलामा सम्बन्धित प्रविधि प्रविधि प्रदायक संस्थालाई उपलब्ध गराउन आवश्यक भएको।

	2७.
	दफा 28 को उपदफा (३) पछि उपदफा (४)  थप।
	नभएको

	दफा २८ को उपदफा (3) पछि देहायको उपदफा (4) थपिएको छ :- 

“(४) उपदफा (३) को खण्ड (ग१) बमोजिम प्रविधि प्रदायक संस्थालाई जानकारी, तथ्याङ्क, विवरण, सूचना वा अभिलेख उपलब्ध गराउँदा बैङ्‍कले निर्धारण गरेको मापदण्ड बमोजिम उपलब्ध गराउनु पर्नेछ।”
	संस्थामा रहेको ग्राहक सम्बन्धी विवरण अन्य संस्थालाई उपलब्ध गराउँदा बैङ्‍कले तोके बमोजिम हुने व्यवस्था थप गर्न आवश्यक भएको। 

	2८.
	दफा 30
	30. उपभोक्ताको हित संरक्षण हुने गरी सेवा सञ्‍चालन गर्नु पर्ने: कम्पनीले भुक्तानी प्रणाली वा भुक्तानी सेवा प्रदायकको कारोबारको सञ्‍चालन गर्दा उपभोक्ताको हित संरक्षण एवं भुक्तानीको सुरक्षा हुने व्ययव्र्स्था गरी विश्‍वसनीय र गुणस्तरीय सेवा सञ्‍चालन गर्नुपनेछ।
	दफा ३० मा रहेको "कम्पनीले" भन्‍ने शब्दको सट्‍टा "संस्थाले" भन्‍ने शब्द राखिएको छ।

	कम्पनीको सट्‍टा संस्था राखी स्पष्‍ट गर्न आवश्यक भएको।

	2९.
	दफा ३१ को उपदफा (१)  को खण्ड  (छ)

	 (छ)
इ-मनी (वालेट),

	दफा 31 को उपदफा (1) को खण्ड (छ) मा रहेको "(वालेट)" भन्‍ने शब्द झिकिएको छ। 
 
	इ-मनी शब्दावलीभित्र वालेट पनि समावेश हुने भएको हुँदा वालेट राखिरहन आवश्यक नभएको।  

	३०.
	दफा ३१ को उपदफा (१)  को खण्ड  (ज) पछि खण्ड (ज१) थप।
	नभएको।
	दफा ३१ को उपदफा (१)  को खण्ड (ज) पछि देहायको खण्ड (ज1) थपिएको छ :-
"(ज1) ड्राफ्ट,"
	ड्राफ्टलार्इ समेत भुक्तानीका उपकरणमा समावेश गर्न आवश्यक भएको।

	3१.
	दफा ३२ को उपदफा (१) 
	(१) बैङ्‍क वा संस्थाले प्रत्येक भुक्तानी आदेश वा प्रत्येक भुक्तानी कारोबारको फर्स्यौट गर्दा त्यस्तो आदेश वा कारोबार वास्तविक समय (रियल टाइम) मा छुट्टाछुट्टै तरिकाले फर्स्यौट गर्नु पर्नेछ। 

	दफा 32 को उपदफा (1) मा रहेका "बैङ्‍क वा” भन्‍ने शब्दहरू झिकिएका छन्। 

	संस्थाको परिभाषामा बैङ्‍क वा वित्तीय संस्थासमेत समावेश भएको र अनुमति प्राप्‍त सबै संस्थाले कारोबारको फर्स्यौट गर्नुपर्ने भएको।


	३२.
	दफा ३२ को उपदफा (२)
	(२) उपदफा (१) मा जुनसुकै कुरा लेखिएको भए तापनि बैङ्‍क वा संस्थाले कारोबारको फर्स्यौट गर्दा निश्‍चित समयको अन्तरालभित्र प्राप्‍त भुक्तानी आदेश वा भुक्तानी कारोबारलाई भुक्तानीसँग सम्बन्धित खाता डेबिट वा क्रेडिट नेटिङ्गको आधारमा एकमुष्‍ठ रूपमा अन्तराल हिसाब गरी कारोबारको फर्स्यौट गर्न सक्नेछ।

स्पष्‍टीकरणः यस उपदफाको प्रयोजनको लागि “नेटिङ्ग” भन्‍नाले बैङ्‍कले तोकेको प्रक्रिया बमोजिम निश्‍चित अवधिमा भुक्तानी तथा फर्स्यौट कार्यमा संलग्न कम्पनीहरु बीच भएको कारोबारको बैङ्‍क मार्फत खुद हिसाब मिलान गर्ने प्रणाली सम्झनु पर्छ।
	दफा ३२ को उपदफा (2) मा रहेका "बैङ्‍क वा” भन्‍ने शब्दहरू झिकी सोही उपदफाको स्पष्‍टीकरणमा रहेका "कम्पनीहरू बीच भएको कारोबारको बैङ्‍क मार्फत" भन्‍ने शब्दहरूको सट्‍टा "पक्षहरू बीच भएको कारोबारको" भन्‍ने शब्दहरू राखिएका छन्।
	कारोबार कम्पनी लगायत अन्य संस्थासँग समेत हुने तथा ऐनमा उल्लेखित परिभाषा अनुसार “बैङ्‍कमार्फत” भन्‍नाले नेपाल राष्‍ट्र बैङ्‍क बुझिने तर भुक्तानी कारोबारको हिसाब मिलानको कार्य अन्य बैङ्‍क तथा वित्तीय संस्थाले समेत गर्ने भएको हुँदा तद्‍नुसार मिलाउन वाञ्‍छनीय भएको।

	३३.
	दफा ३३ को उपदफा (७)  पछि  उपदफा (८) र (९)  थप।
	नभएको।
	दफा 33 को उपदफा (7) पछि देहायका उपदफा (८) र (९)  थपिएका छन् :-
 "(८) बैङ्‍कले अन्तिम फर्स्यौट गर्ने प्रयोजनको लागि बैङ्‍क तथा वित्तीय संस्थालाई तरलता सुविधा उपलब्ध गराउन सक्नेछ र त्यस्तो तरलता सुविधाको रकम, अवधि, ब्याजदर र प्रक्रिया बैङ्‍कले निर्धारण गरेबमोजिम हुनेछ। 
(9) कुनै संस्था दामासाहीमा परेमा यस ऐन बमोजिमको कारोबारको हस्तान्तरण तथा फर्स्यौट गरेपछि मात्र दामासाही सम्बन्धी प्रचलित कानून बमोजिमको व्यवस्था लागू हुनेछ।" 

	· अन्तिम फर्स्यौट गर्ने प्रयोजनको लागि बैङ्‍कले बैङ्‍क तथा वित्तीय संस्थालाई निश्‍चित ब्याजदरमा ऋण सुविधा उपलब्ध गराउन सक्ने व्यवस्था थप गरी त्यस्तो रकम, प्रक्रिया, अवधि तथा ब्याजदर लगायतका विषयहरु बैङ्‍कले तोके बमोजिम हुने व्यवस्था गर्न आवश्यक भएको।
· कुनै संस्था दामासाहीमा परेमा ऐन बमोजिमको कारोबारको हस्तान्तरण तथा फर्स्यौट गरेपछि मात्र दामासाही सम्बन्धी प्रचलित कानून बमोजिमको व्यवस्था लागू हुने व्यवस्था गर्न आवश्यक भएको।

	३४.
	दफा 35 को उपदफा (2)
	(२) यो ऐन, यस ऐन अन्तर्गत बनेको विनियम वा बैङ्‍कले जारी गरेको निर्देशन वा आदेशबमोजिम बैङ्‍कले माग गरेका विवरण कागजात उपलब्ध नगराउने संस्थाको सञ्‍चालक वा कर्मचारीलाई बैङ्‍कले देहाय बमोजिम कुनै एक वा एकभन्दा बढी कारबाही गर्न सक्नेछः-
	दफा 35 को उपदफा (2) मा रहेका "आदेशबमोजिम" भन्‍ने शब्दहरूको सट्‍टा "आदेशको उल्लङ्घन गर्ने वा" भन्‍ने शब्दहरू राखिएका छन्। 

	कानूनी रुपमा स्पष्‍ट गर्न आवश्यक भएको।

	३५.
	दफा ३८
	३८.
नेपाल सरकार वादी हुनेः दफा ३६ को खण्ड (क), (ख), (ग), (घ) र (ङ) मा उल्लिखित कसूर सम्बन्धी मुद्दामा नेपाल सरकार वादी हुनेछ।
	दफा 38 मा रहेका "नेपाल सरकार वादी हुनेछ" भन्‍ने शब्दहरू पछि "र त्यस्तो मुद्दा मुलुकी फौजदारी कार्यविधि संहिता, २०७४ को अनुसूची-१ मा समावेश भएको मानिनेछ" भन्‍ने शब्दहरू थपिएका छन्।
	ऐनमा उल्लिखित कसूरलार्इ फौजदारी कसूर सरह आवश्यक कार्यविधि स्वत: अवलम्बन हुने व्यवस्था गर्न आवश्यक रहेको। 

	३६.
	दफा ४2 पछि दफा 42क. थप।   
	नभएको।

	“दफा 42 पछि देहायको दफा 42क. थपिएको  छ :-
  "४२क. अनुमतिपत्र खारेज वा नवीकरण नभएको संस्थाको कारोबारको फरफारख : (१) यस ऐनबमोजिम जारी भएको अनुमतिपत्र खारेज भएको वा दफा १३ बमोजिम नवीकरण नभएको संस्थाले ई-मनी बापतको रकम तिस दिनभित्र सम्बन्धित ग्राहकलाई बैङ्‍कले निर्धारण गरेको प्रक्रिया बमोजिम फिर्ता गर्नु पर्नेछ। 

(२) यस ऐन बमोजिम अनुमतिपत्र खारेज भएको संस्थाको खारेजी तथा सोको कारोबारको फरफारख प्रचलित कानून बमोजिम हुनेछ।"
	अनुमतिपत्र खारेज वा नवीकरण नभएको संस्थाको कारोबरको फरफारख गर्ने व्यवस्था गर्न आवश्यक भएको।

	३७.
	दफा ४३ को उपदफा (2), (३) र (४)
	(२) उपदफा (१) बमोजिमको अवधिभित्र विवाद समाधान हुन नसकेमा सो व्यहोरा खुलाई पन्ध्र दिनभित्र कुनै विवादको कुनै पक्षले बैङ्‍कको भुक्तानी प्रणाली विभागमा विवाद समाधानको लागि निवेदन दिन सक्नेछ ।
(३) उपदफा (२) बमोजिम निवेदन पर्न आएमा बैङ्‍कले विवादका पक्षलाई झिकाई सुनुवाईको मौका दिई मेलमिलापको प्रक्रिया वा अन्य प्रचलित कानून बमोजिम विवाद समाधानका उपायहरु अवलम्बन गरी विवादको समाधान गरिदिनु पर्नेछ।
(४) उपदफा (३) बमोजिम बैङ्‍कले गरेको निर्णय अन्तिम हुनेछ।
	दफा 43 को,-
(1) उपदफा (2) मा रहेका "बैङ्‍कको भुक्तानी प्रणाली विभागमा" भन्‍ने शब्दहरूको सट्‍टा "बैङ्‍कको गुनासो सुन्‍ने इकाइमा" भन्‍ने शब्दहरू राखिएका छन्। 

(2) उपदफा (3) र (4) मा रहेको "बैङ्‍कले" भन्‍ने शब्दको सट्‍टा "बैङ्‍कको गुनासो सुन्‍ने इकाइले" भन्‍ने शब्दहरू राखिएका छन्। 

	गुनासो सुन्‍ने इकाइ मार्फत गुनासो वा विवाद समाधान गर्न उपयुक्त हुने भएको।
  

	३८.
	दफा ४४
	४४. विवाद समाधान समितिः (१) यस ऐन बमोजिम सम्पादन हुने कुनै कामको सम्बन्धमा संस्थाहरू बीच कुनै विवाद उत्पन्‍न भएमा त्यस्तो विवाद समाधान गर्न देहाय बमोजिमको एक विवाद समाधान समिति रहनेछः-
(क) सहसचिव, अर्थ
 मन्त्रालय - अध्यक्ष
(ख) सहसचिव, महालेखा
 नियन्त्रकको कार्यालय        - सदस्य
(ग)बैङ्‍कको भुक्तानी
 प्रणाली विभागको
 कार्यकारी निर्देशक  - सदस्य
(२) यस ऐन बमोजिम हुने कारोबारको सम्बन्धमा संस्थाहरूबीच कुनै विवाद उत्पन्न भएमा कुनै पक्षले उपदफा (१) बमोजिमको समिति समक्ष विवाद समाधानको लागि निवेदन दिन सक्नेछ ।
(३) उपदफा (२) बमोजिम कुनै पक्षको निवेदन परेमा विवाद समाधान समितिले पन्ध्र दिनभित्र सम्बन्धित अर्को पक्षलाई झिकाई सुनुवाईको मौका दिई विवादको समाधान गर्नु पर्नेछ ।
(४) उपदफा (३) बमोजिम विवाद समाधान समितिले गरेको निर्णय अन्तिम हुनेछ।
(५) विवाद समाधान सम्बन्धी अन्य प्रक्रिया तोकिए बमोजिम हुनेछ।

	दफा 44 को सट्‍टा देहायको दफा 44 राखिएको छ :-

“44. संस्थाहरू बीचको विवादको समाधान : (१) यस ऐन बमोजिम हुने भुक्तानी कारोबारको सम्बन्धमा संस्थाहरूबीच कुनै विवाद उत्पन्‍न भएमा त्यस्तो विवाद आपसी सहमतिमा समाधान गर्नु पर्नेछ। 
 (2) उपदफा (१) बमोजिम विवादको समाधान हुन नसकेमा कुनै एक संस्थाले देहायको समिति समक्ष विवाद समाधानको लागि निवेदन दिन   सक्नेछ :- 
(क) बैङ्‍कको सम्बन्धित विभाग हेर्ने कार्यकारी निर्देशक
               - अध्यक्ष
(ख) सहसचिव, अर्थ मन्त्रालय     - सदस्य
(ग) प्रमुख कार्यकारी अधिकृत
वा प्रमुख, सम्बन्धित संस्था
   - सदस्य
(घ)
बैङ्‍कको कानून महाशाखा
 प्रमुख         - सदस्य
(ङ) बैङ्‍कको भुक्तानी प्रणाली विभागको कार्यकारी निर्देशक  - सदस्य-सचिव
 (३) उपदफा (२) बमोजिम निवेदन परेमा विवाद समाधान समितिले पन्ध्र दिनभित्र सम्बन्धित अर्को पक्षलाई झिकाई सुनुवाइको मौका दिई विवादको समाधान गर्नु पर्नेछ। 
(४) उपदफा (३) बमोजिम विवाद समाधान समितिले गरेको निर्णय अन्तिम हुनेछ।
(५) विवाद समाधान समितिको सचिवालयको काम बैङ्‍कको भुक्तानी प्रणाली विभागले गर्नेछ।
(६) संस्थाहरू बीचको विवाद समाधान सम्बन्धी अन्य प्रक्रिया तोकिए बमोजिम हुनेछ।”
	संस्थाहरु बीच उत्पन्‍न हुने विवादलाई सरल र सहज तरिकाले समाधान गर्न आवश्यक भएको।


	3९.
	दफा ४5
	४५. निर्देशन दिन सक्नेः (१) यो ऐनको कार्यान्वयनको लागि बैङ्‍कले सम्बन्धित संस्थालाई समय समयमा आवश्यक निर्देशन दिन सक्नेछ।
(२) उपदफा (१) बमोजिम बैङ्‍कले दिएको निर्देशन पालना गर्नु सम्बन्धित सबै संस्थाको कर्तव्य हुनेछ।

	दफा 45 को,-
(1) दफा शिर्षक र उपदफा (१) मा रहेका “निर्देशन दिन” भन्‍ने शब्दहरूको सट्‍टा “निर्देशन दिन वा आदेश जारी गर्न” भन्‍ने शब्दहरू राखिएका छन्।
(2) उपदफा (२) मा रहेका “बैङ्‍कले दिएको निर्देशन” भन्‍ने शब्दहरूको सट्‍टा “बैङ्‍कले दिएको निर्देशन वा जारी गरेको आदेश” भन्‍ने शब्दहरू राखिएका छन्।
	सम्बन्धित संस्थालाई थप उत्तरदायि र जवाफदेही बनाउन बैङ्‍कले  निर्देशनका साथै आदेश जारी गर्न सक्ने व्यवस्था समेत समावेश गर्न आवश्यक भएको।



